Józef Hordyński

Józef Hordyński (naskiĝis la 14-an de marto 1917 en Zakopane, mortis la 4-an de februaro 2009 en Krakovo) estis pola skisltisto kaj trejnisto, unu el la unuaj malliberuloj de germana koncentrejo Auschwitz, kunfondinto kaj honora prezidanto de la Kristana Asocio de Oświęcim-Familioj.

Milita periodo
Post eksplodo de la dua mondmilito li batalis dum la germana invado en Pollando. Li malliberiĝis, kaj post fuĝo de la germana mallibero aktivis kiel kuriero en Tatroj - en tio li interalie helpis al Stanisław Marusarz. La 14-an de majo 1940 li estis arestita kaj malliberigita en gestapejo de Zakopane, kaj poste en Tarnów. De tie la 14-an de junio, en la unua transporto de polaj politikaj malliberuloj trafis al la koncentrejo Auschwitz. Li ricevis la numeron 347 kaj laboris kiel flegisto. Kadre de farmakologiaj eksperimentoj li estis infektita per tifo. Novembre 1944 Józef Hordyński estis transportita al la koncentrejo Oranienburg, kaj poste al la koncentrejo Sachsenhausen, kie li devis labori en aviada fabriko, kaj estis evakuita aprile 1945. Fine de la milito li ektroviĝis apud Schwerin. Inter 728 malliberuloj de la unua transporto al la koncentrejo Auschwitz la militon ĝisvivis nur 239.

Kategorio:Polaj skisaltistoj
Kategorio:Malliberuloj de naziaj koncentrejoj
Kategorio:Postvivintoj en naziaj koncentrejoj